# 5 de 6

El 5 de 6 és un castell de 6 pisos d'alçada i 5 persones per pis. S'estructura de manera composta, amb un tres i una torre (o dos) que s'agafa a la rengla del tres, sobre el que es troben dues parelles de dosos i dos aixecadors. L'enxaneta en canvi és únic i ha de traspassar els dos poms de dalt de manera consecutiva amb dues aletes (primer es carrega el tres i després la torre). El castell només es considera carregat si l'enxaneta ha fet l'aleta a la torre. És considerat un castell de la gamma alta de 6 juntament amb el 4 de 6 amb l'agulla, el 3 de 6 amb l'agulla, el 2 de 6, el 3 de 6 aixecat per sota i el 9 de 6.

## Variants
### Amb l'agulla

El 5 de 6 amb l'agulla és un castell de 6 pisos d'alçada d'estructura composta format per una estructura de tres amb agulla i una de cinc. El tronc té 5 persones per pis a l'estructura del cinc i un pilar de 4 al mig de l'estructura del tres i, en descarregar-se deixa al descobert el pilar. Actualment l'han descarregat 23 colles castelleres.
| Colla | Descarregats | Carregats | Intents | Intents desmuntats |
| Bordegassos de Vilanova | 2 | 0 | 0 | 0 |
| Castellers d'Altafulla | 1 | 0 | 0 | 0 |
| Castellers de Castelldefels | 1 | 0 | 0 | 0 |
| Castellers de les Roquetes | 1 | 0 | 0 | 0 |
| Castellers de Mediona | 2 | 0 | 0 | 0 |
| Castellers de Sarrià | 1 | 0 | 0 | 0 |
| Castellers de Viladecans | 2 | 0 | 0 | 0 |
| Castellers del Foix de Cubelles | 1 | 0 | 0 | 0 |
| Castellers del Prat de Llobregat | 1 | 0 | 0 | 0 |
| Castellers del Riberal | 1 | 0 | 0 | 0 |
| Colla Castellera de Figueres | 3 | 0 | 0 | 0 |
| Ganàpies de la UAB | 2 | 0 | 0 | 0 |
| Los Xics Caleros | 1 | 0 | 0 | 0 |
| Margeners de Guissona | 1 | 0 | 0 | 0 |
| Matossers de Molins de Rei | 4 | 0 | 0 | 1 |
| Minyons de l'Arboç | 8 | 0 | 0 | 2 |
| Nois de la Torre | 2 | 0 | 0 | 0 |
| Tirallongues de Manresa | 1 | 0 | 0 | 0 |
| Vailets de Gelida | 1 | 0 | 0 | 0 |
| Xerrics d'Olot | 1 | 0 | 0 | 0 |
| Xiquets d'Alcover | 1 | 0 | 0 | 0 |
| Xiquets de Vila-seca | 1 | 0 | 0 | 0 |
| Xiquets del Serrallo | 1 | 0 | 0 | 0 |
| Total castells: 44 | 41 (93,18%) | 0 (0,00%) | 0 (0,00%) | 3 (6,82%) |

### Net

El 5 de 6 net és un castell que té la mateixa estructura i alçada que el 5 de 6, però amb la diferència que es fa sense el suport de la pinya als baixos i els segons. Així, mentre els castellers de tronc van pujant, els castellers de pinya volten el castell amb els braços enlaire però sense agafar, preparats per subjectar-los si fos necessari en qualsevol moment.
Com la resta de castells sense pinya, es tracta d'un castell que no se sol veure a les places, ja que les colles el fan a l'assaig com a prova per preparar el mateix castell amb un pis superior, el 5 de 7.

## Vegeu també

* 5 de 7
* 3 de 6

## Referències

* 1 2 Brotons, Xavier. Castells i castellers : guia completa del món casteller. Barcelona: Lynx, 1995, p. 157 i 160. ISBN 9788487334177.
* ↑ «BBDD Castells».

## Enllaços externs

* Base de Dades de la CCCC (Coordinadora de Colles Castelleres de Catalunya) (castellscat.cat)
* Castells de la gamma alta de 6: 5de6 (castell.manies.cat)
* Castells de la gamma alta de 6: 5de6a (castell.manies.cat)
Construccions castelleres :
Castells de la gamma de nou i deu :
Castells de la gamma de vuit :
Castells de la gamma de set :
Castells de la gamma de sis :
Els pilars, malgrat no tenir igual nombre de pisos que els castells de la mateixa gamma, sí que comparteixen un nivell de dificultat semblant als castells de la gamma corresponent. *: La cursiva indica castells mai assolits. :